Ivan Reitman

Ivan Reitman, OC (* 27. Oktober 1946 in Komárno, Tschechoslowakei) is en Speelbaas un Filmproduzent, de an vele spoodrieke US-amerikaanschen Filmen mitarbeit hett.

 Leven un Wark 
Reitman leevt siet 1950 in Kanada. He stammt vun en ungaarsch-jöödsche Familie. He hett in Hamilton de McMaster University besöcht un arbeit dorna för den Feernsehsenner CITY-TV in Toronto. De Steed harr he aver blots för een Johr. Mit den Film National Lampoon’s Animal House hett he 1978 den Dörbrook as Speelbaas un Produzent hatt.

Reitman is bekannt worrn as Speelbaas vun Kummedien as Ghostbusters. Mit sien Warken sünd Lüüd föddert worrn as Arnold Schwarzenegger, Bill Murray, Dan Aykroyd, John Belushi, Kristine DeBell un Anne Heche. In’t Johr 1984 weer he vun de National Association of Theater Owners as Speelbaas vun’t Johr uttekent worrn. 2000 hett he de Produkschoonsfirma The Montecito Picture Company grünnt.

Siet 1976 is Reitman mit de Schauspelersche Geneviève Robert verheiraat. He hett dree Kinner. Sien Söhn Jason Reitman is ok Speelbaas.

 Filmografie (Utwahl) 
 Johr Titel Funkschoon 1968 Orientation, Kortfilm SpeelbaasDreihbookProduzent 1971 Foxy Lady SpeelbaasProduzentSnitt 1976 Death Weekenddt.: Bluthunde Produzent 1978 Animal Housedt.: Ich glaub’ mich tritt ein Pferd Produzent 1979 Meatballsdt.: Babyspeck und Fleischklösschen Speelbaas 1981 Stripesdt.: Ich glaub’ mich knutscht ein Elch SpeelbaasProduzent 1981 Heavy Metal Produzent 1984 Ghost Bustersdt.: Ghostbusters – Die Geisterjäger SpeelbaasProduzent 1986 Legal Eaglesdt.: Staatsanwälte küsst man nicht SpeelbaasProduzent 1988 Twinsdt.: Twins – Zwillinge SpeelbaasProduzent 1989 Ghost Busters IIdt.: Ghostbusters II SpeelbaasProduzent 1990 Kindergarten Cop SpeelbaasProduzent 1992 Stop! Or My Mom Will Shootdt.: Stop! Oder meine Mami schiesst Produzent 1993 Dave SpeelbaasProduzent 1994 Junior SpeelbaasProduzent 1996 Space Jam Produzent 1997 Father’s Daydt.: Ein Vater zuviel SpeelbaasProduzent 1998 Six Days Seven Nightsdt.: Sechs Tage Sieben Nächte SpeelbaasProduzent 2001 Evolution SpeelbaasProduzent 2006 My Super Ex-Girlfrienddt.: Die Super-Ex Speelbaas 2009 Post Graddt.: (Traum)Job gesucht SpeelbaasProduzent 2009 Up in the Air SpeelbaasProduzent 2011 No Strings Attacheddt.: Freundschaft Plus SpeelbaasProduzent 2012 Hitchcock Produzent

 Filmpriesen 
Reitman weer bit hüüt (Stand: Dezember 2012) dörteihn mol för naamhafte Filmpriesen vörslahn, dorünner eenmol ok för den Oscar in de Kategorie Best Film. Uttekent weer Reitman mit söven Priesen, to’n Bispeel:
 1982: mit den Golden Reel Award för Heavy Metal
 1980: mit den Golden Reel Award för Meatballs
 1997: mit sien Steern op’n Hollywood Walk of Fame
 2001: mit sien Steern op’n Canada’s Walk of Fame in TorontoInductees 2001 op Canada's Walk of Fame afropen an’n  22. Februar 2011
 2009: mit den AFI Film Award in de Kategorie Film vun’t Johr för Up in the Air

Butendem is Reitman 2009 för sien Verdeensten as Produzent un Speelbaas un dat Föddern vun de kanaadschen Film- un Feernsehindustrie to’n Officer of the Order of Canada maakt worrn.Governor General Announces 57 New Appointments to the Order of Canada bi’t Office of the Secretary to the Governor General vun’n 30. Dezember 2009 afropen an’n 22. Februar 2011

 Weblenken 



 Borns 

Kategorie:Speelbaas
Kategorie:Filmproduzent
Kategorie:Börger von de Slowakei
Kategorie:Börger von Kanada
Kategorie:Mann
Kategorie:Boren 1946